 NA WINNIE ONYANDO KATIBU Mkuu wa Muungano wa Vyama vya Wafanyakazi (COTU) Francis Atwoli, ni miongoni mwa wajumbe wa jopo kazi walioteuliwa na Rais William Ruto kusimamia mchakato wa kumteua Mkurugenzi mpya wa Mashtaka ya Umma (DPP). Katika Notisi ya Gazeti Rasmi la Serikali iliyochapishwa Juni,21, 2023, Rais pia aliwataja Mwanasheria Mkuu wa Serikali, Shadrack Mose, Mary W. Kimonye, Mary Adhiambo Maungu, Wakili wa Mahakama Kuu Roseline Odede, Richard Onsongo Bush Obwocha na Mkurugenzi Mtendaji wa Maadili na Kupambana na Ufisadi Twalib Abdallah Mbarak kusimamia mchakato huo. Haya yanakuja siku chache baada ya Noordin Haji aliyekuwa akishikilia wadhifa huo kuapishwa kuwa Mkurugenzi Mkuu wa Huduma ya Kitaifa ya Ujasusi nchini. Nafasi hiyo kwa sasa inashikiliwa na Dorcus Oduor, ambaye alikuwa naibu wa Bw Haji. Kwa mujibu wa sheria, mamlaka ya Mkurugenzi wa Mashtaka ya Umma yanaweza kutekelezwa na Bi Oduor au na maafisa wa ngazi ya chini kwa kufuata maelekezo maalum. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  